එහිදී හටගත්තේ උණුසුම් තත්ත්වයක්.මේ අතර ගුරු - විදුහල්පතිවරුන් අත්අඩංගුවට ගැනීමට එරෙහිව අද ප්‍රදේශ කිහිපයක විරෝධතා සංවිධාන කර තිබුණා.එමෙන්ම වැටුප් විෂමතා ගැටලුවට කඩිනමින් විසඳුමක් ලබා දෙන ලෙස ඉල්ලා ගුරු - විදුහල්පති වෘත්තීය සමිති කිහිපයක් ඊයේ මහනුවර සිට කොළඹ දක්වා විරෝධතා පාගමනක් ආරම්භ කළා.ඊයේ පස්වරුවේ එම විරෝධතා පාගමන කඩුගන්නාව ප්‍රදේශයෙන් නතර කෙරුණේ මධ්‍යම පළාත සහ සබරගමුව පළාත් අතර සංචරණය කිරීමට අවසර නොමැතිවීමේ ගැටලුව හේතුවෙන්.අද මාවනැල්ලේ සිට ගලිගමුව දක්වා විරෝධතා පාගමන ගමන් කිරීමට නියමිතව තිබූ අතර, එය වළක්වමින් වාරණ නියෝගයක් නිකුත් කරන්නැයි කෑගල්ල පොලීසිය ඊයේ කෑගල්ල මහේස්ත්‍රාත් අධිකරණයෙන් ඉල්ලීමක් කර තිබුණත් එය ප්‍රතික්ෂේප කෙරුණා.ඒ සඳහා අවශ්‍ය පියවර ගැනීමට සෞඛ්‍ය බලධාරීන් සිටින බවයි අධිකරණයේ මතය වී තිබුණේ.